A Bizottság 956/96/EK rendelete
(1996. május 30.)
az 1601/92/EGK tanácsi rendelet 2., 3., 4. és 5. cikkében előírt egyedi intézkedések hatálya alá tartozó mezőgazdasági termékekre vonatkozóan a Kanári-szigetek várható ellátási mérlegének megállapításáról szóló 2883/94/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 1544/95/EK rendelettel [1] módosított, a bor piacának közös szervezéséről szóló, 1987. március 16-i 822/87/EGK tanácsi rendeletre [2] és különösen annak 56. cikke (4) bekezdésére,
tekintettel a legutóbb a 2537/95/EK bizottsági rendelettel [3] módosított, egyes mezőgazdasági termékekre vonatkozóan a Kanári-szigetekre vonatkozó egyedi intézkedésekről szóló, 1992. június 15-i 1601/92/EGK tanácsi rendeletre [4] és különösen annak 3. cikke (4) bekezdésére és 7. cikke második bekezdésére,
mivel a borágazatban az export-visszatérítések rögzítéséről, valamint a 2137/93/EK rendelet hatályon kívül helyezéséről szóló, 1995. december 5-i 2805/95/EK bizottsági rendelet [5] módosítja az export-visszatérítések rögzítésének módját a borágazatban azáltal, hogy ezeket az alkoholtartalomtól függetlenül, hektoliterenként határozza meg;
mivel az 1601/92/EGK rendelet 3. cikkének (2) bekezdésében említett támogatási összegek megfelelnek a visszatérítések összegének, figyelembe véve a szigetcsoport földrajzi helyzetéből adódó feltételeket; mivel a fent említett rendeletben a visszatérítések tekintetében tett módosítások eredményeként a támogatások összegét ki kell igazítani;
mivel az e rendeletben előírt intézkedések összhangban vannak a Borpiaci Irányítóbizottság véleményével,
ELFOGADTA EZT A RENDELETET:
1. cikk
A 2883/94/EK bizottsági rendelet [6] XII. mellékletének B. része helyébe ennek a rendeletnek a melléklete lép.
2. cikk
Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1996. május 30-án.